《和韩秋怀诗 其六》
清代·恒仁

有子日卓立，七岁赋《高轩》。坐使父执敬，不随群儿奔。

大母夙钟爱，朝夕侍笑言。称觞拜我后，戏彩舞我前。

束发就家塾，发愤尝忘餐。读书满数箧，有作成一编。

前年忽夭折，思之痛万千。秋风感我心，竟夕声悲酸。

汝弟始扶床，是时方熟眠。纵复能成立，迟汝十一年。

作者简介：原封辅国公恒仁，字育万，一字月山，英亲王阿济格四世孙。初袭封，旋罢。有《月山诗集》。